**NOTĂ DE FUNDAMENTARE**

**Secțiunea 1.**

**Titlul proiectului de act normativ**

|  |
| --- |
| **Hotărâre a Guvernului privind** **declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național** **„Autostrada Târgu Mureș – Târgu Neamț – Secțiunea II: Miercurea Nirajului - Leghin”, situate pe raza localităților Acățari, Miercurea Nirajului, Bereni, Măgherani, Chibed, Sărățeni din jud. Mureș, Praid, Joseni, Lăzarea, Ditrău, Tulgheș din jud. Harghita și Grințies, Ceahlău, Poiana Teiului, Pipirig, Vânători Neamț din jud. Neamț, aprobarea listei imobilelor proprietate publică a statului, precum și aprobarea listei imobilelor proprietate publică a unităților administrativ - teritoriale, care fac parte din coridorul de expropriere al lucrării de utilitate publică de interes național**  |

**Secțiunea 2.**

**Motivul emiterii actului normativ**

|  |  |
| --- | --- |
| **2.1.** Sursa proiectului de act normativ  | Prezentul proiect de act normativ este inițiat și elaborat de către Compania Națională de Investiții Rutiere S.A. (C.N.I.R. – S.A.), companie înființată prin Ordonanţa de urgenţă nr. 55/2016 privind reorganizarea Companiei Naţionale de Autostrăzi şi Drumuri Naţionale din România - S.A. şi înfiinţarea Companiei Naţionale de Investiţii Rutiere - S.A., precum şi modificarea şi completarea unor acte normative.Compania Naţională de Investiţii Rutiere - S.A. este o societate pe acţiuni potrivit prevederilor Legii nr. 31/1990, republicată, cu modificările şi completările ulterioare, cu personalitate juridică, de interes strategic naţional, care se organizează şi funcţionează sub autoritatea Ministerului Transporturilor și Infrastructurii, cu respectarea legislaţiei în vigoare, şi care asigură serviciul public de dezvoltare a infrastructurii de transport rutiere pentru satisfacerea nevoilor de transport rutier ale cetăţenilor şi a mărfurilor în condiţii de siguranţă a circulaţiei.Având în vedere ***Ordinul Ministrului Transporturilor și Infrastructurii*** nr. 872/27.03.2024 privind aprobarea Listei proiectelor de investiții care fac obiectul transferului de la Compania Națională de Administrare a Infrastructurii Rutiere S.A. către Compania Națională de Investiții Rutiere S.A.,Luând în considerare ***Protocolul de predare – preluare*** încheiat între Compania Națională de Administrare a Infrastructurii Rutiere S.A. și Compania Națională de Investiții Rutiere S.A. înregistrat cu nr. DG1446/26.06.2024 ce are ca obiect predarea – preluarea proiectului de investiții “Autostrada Târgu Mureș – Târgu Neamț – Secțiunea II: Miercurea Nirajului - Leghin”, precum și ***Procesul – Verbal*** înregistrat cu nr. 92/87774/06.09.2024 (C.N.A.I.R. S.A.) și nr. DG2403/06.09.2024 (C.N.I.R. S.A.) încheiat între Compania Națională de Administrare a Infrastructurii Rutiere S.A. și Compania Națională de Investiții Rutiere S.A. privind predarea – preluarea documentației aferentă prezentului obiectiv de investiții, În prezent, Compania Națională de Investiții Rutiere S.A. întreprinde demersurile necesare implementării proiectului de investiții “Autostrada Târgu Mureș – Târgu Neamț – Secțiunea II: Miercurea Nirajului - Leghin”. Raportat la prevederile actelor normative ce reglementează etapele procedurilor de expropriere, menționăm faptul că proiectul de act normativ, în vederea emiterii Hotărârii privind aprobarea indicatorilor tehnico – economici aferenți obiectivului de investiții “Autostrada Târgu Mureș – Târgu Neamț – Secțiunea II: Miercurea Nirajului - Leghin”, a fost inițiat și elaborat de către Compania Națională de Administrare a Infrastructurii Rutiere S.A., sens în care a fost emisă Hotărârea Guvernului nr. 1.201/29.11.2023.Astfel, în continuarea etapelor procedurilor de expropriere aferente acestui proiect de infrastructură rutieră, C.N.I.R S.A procedează la realizarea demersurilor privind declanșarea procedurii de expropriere în conformitate cu prevederile Legii nr. 255/2010 cu modificările și completările ulterioare, Hotărârii Guvernului nr. 53/2011 pentru aprobarea Normelor metodologice de a aplicare a acesteia, precum și a Legii nr. 33/1994 cu modificările și completările ulterioare. |
| **2.2.** Descrierea situației actuale |  Sectorul Tg. Mureș - Tg. Neamț este inclus în cadrul coridorului prioritar OR5, care conectează granița de vest a României cu regiunea Nord - Est (Moldova). Pentru a realiza o conexiune a tuturor regiunilor României au fost stabilite și o serie de intercoridoare de conectivitate care fundamenteză proiectele de infrastructură rutieră. În urma testărilor de Nivel 1 și 2 s-au identificat porțiunile din cadrul rețelei în care se înregistrează cea mai mare nevoie de îmbunătățiri substanțiale, precum și secțiunile eligibile pentru considerarea unui proiect de autostradă. Cu toate acestea, rămân totuși un număr de coridoare care necesită îmbunătățiri, pentru a putea asigura că rețeaua rutieră îndeplinește obiectivele strategice. Prioritatea de investiții Tg. Mureș – Tg. Neamț este confirmată și de M.P.G.T., care se referă la mobilitatea îmbunătățită pentru populație și bunuri în cadrul rețelei de bază și cuprinzătoare TEN-T, prin construirea unei autostrăzi, care să reducă timpul de călătorie, riscurile de accidente și să implementeze proiecte economice și de mediu durabile.  În plus, Programul Operațional Infrastructură Mare (POIM) are scopul de a promova o creștere economică durabilă, precum și utilizarea în siguranță și eficiență a resurselor naturale. Acesta se adresează provocărilor de dezvoltare identificate la nivel național în ceea ce privește infrastructura transportului, transportul urban, cu efecte minime asupra mediului, mediul, energia și prevenirea riscului. Programul va investi în principal în eliminarea blocajelor în transport și în dezvoltarea durabilă, eficientă și modurile de transport ecologice în țară.  Conform Master Planului General de Transport, construcția autostrăzii Tg. Mureș – Tg. Neamț va ține cont de următoarele obiective strategice:o Eficiența economică: sectorul de transport trebuie să contribuie la economia națională, iar beneficiile economice pe care le generează trebuie să depășească costurile acestuia;o Durabilitate: sistemul de transport trebuie să fie eficient și să lase o moștenire pentru generațiile viitoare;o Siguranță: sistemul de transport trebuie să fie sigur;o Dezvoltarea Economică: sistemul de transport trebuie să faciliteze dezvoltarea economiei naționale.   În prezent, legătura Moldovei cu Transilvania se desfășoară prin două mari culoare, DN 15B - DN 15 și DN15 - DN12C - DN13B, care prezintă trasee sinuoase și declivități mari la traversarea Carpaților Orientali. Urmare a analizei de trafic s-a constatat că acestea nu pot prelua fluxurile sporite de trafic generate de dezvoltarea socio-economică. Necesitatea, oportunitatea și viabilitatea realizării autostrăzilor Târgu Mureș - Târgu Neamţ, Târgu Neamţ - Iaşi - Ungheni a fost identificată și cuantificată la nivel general prin Master Planul General de Transport al României. Acestea vor realiza conexiunea est - vest a României și se vor racorda la sectoare de autostradă construite deja sau aflate în diverse faze de implementare/execuție: A3 - între Câmpia Turzii și Gilău (finalizat), Gilău - Nadașelu (finalizat), Câmpia Turzii - Ogra - Târgu Mureş (execuţie), Autostrada Braşov - Bacău, drumurile de mare viteza Ploieşti - Buzău, Buzău - Focşani, Focşani - Bacău, Bacău - Paşcani, drumurile expres Paşcani - Suceava, Suceava - Siret, precum și la secţiunea de autostradă Tg. Neamţ - Iaşi - Ungheni și constituie parte integrantă a Reţelei TEN - T Centrale aprobată în anul 2012 în cadrul Consiliului TTE al Comisiei Europene. Pe termen mediu și lung, Autostrada Târgu Mureș – Ditrău - Iași va oferi un grad mare de atractivitate pentru traficul internaţional de tranzit care se va desfășura între coridoarele PAN Europene IV și IX. Cele două culoare existente, în special în zona traversării Carpaților Orientali, nu pot asigura viteze superioare de circulaţie în condiţii de siguranţă și confort. Traversarea Carpaților Orientali din zona Târgu Mureş spre Moldova se face prin 2 culoare: - Târgu Mureş DN 13, DN 13A (Sovata), DN 13B (Praid-Gheorgheni), DN 12C (Gheorgheni - Lacul Roșu - Bicaz), DN 15 (Bicaz – Piatra Neamţ), DN15D (Piatra Neamț - Roman), DN2, DN 28 - DN 24 (Târgu Frumos – Iași - Sculeni); - Târgu Mureș (DN 15) Poiana Largului, DN 15B (Poiana Largului -Târgu Neamț - Târgu Frumos), DN 28 (Iasi), DN 24 (Iași -Sculeni). Pentru realizarea lucrărilor aferente obiectivului de investiții mai sus menționat, este necesară ocuparea definitivă a unei suprafețe totale de teren de **18.796.187 mp** aferentă unui număr de **3907 de imobile** aflate în domeniul privat, domeniul public al statului în administrarea instituțiilor publice și domeniul public al unităților administrativ - teritoriale situate pe raza localităților Acățari, Miercurea Nirajului, Bereni, Măgherani, Chibed, Sărățeni din jud. Mureș, Praid, Joseni, Lăzarea, Ditrău, Tulgheș din jud. Harghita și Grințies, Ceahlău, Poiana Teiului, Pipirig, Vânători Neamț din jud. Neamț, după cum urmează: 1. Suprafața de teren de **13.678.350 mp**, aferentă unui număr de **3186 de imobile** **proprietate privată** (Anexa nr. 2); 2. Suprafața de teren de **1.201.976 mp**, aferentă unui număr de **266** **de imobile proprietate publică a** statului în administrarea instituțiilor publice (Anexa nr. 3).  3. Suprafața de teren de **3.915.861 mp**, aferentă unui număr de **455 de imobile proprietate publică a unităților administrativ - teritoriale** (Anexa nr. 4).Cadrul legal aplicabil în materia exproprierilor îl reprezintă Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, Hotărârea Guvernului nr. 53/2011 pentru aprobarea Normelor metodologice de aplicare a acesteia, precum și Legea nr. 33/1994 privind exproprierea pentru cauză de utilitate publică.Conform prevederilor art. 2 și art. 3 lit. a) din Legea nr. 255/2010 expropriator este Statul Român reprezentat de Ministerul Transporturilor și Infrastructurii prin Compania Naţională de Administrare a Infrastructurii Rutiere - S.A., precum şi prin Compania Naţională de Investiții Rutiere - S.A. pentru toate lucrările de construcţie de drumuri de interes naţional. Astfel, în conformitate cu art. 5 din Legea nr. 255/2010, cu modificările și completările ulterioare, expropriatorul a întocmit o documentație tehnico – economică cuprinzând coridorul de expropriere stabilit pe baza variantei finale a studiului de fezabilitate şi lista proprietarilor imobilelor care constituie coridorul de expropriere așa cum rezultă din evidențele unităților administrativ – teritoriale, care cuprinde sumele individuale aferente despăgubirilor estimate de către expropriator pe baza unui raport de evaluare întocmit având în vedere expertizele întocmite şi actualizate de camerele notarilor publici. Prin prezentul proiect de act normativ se propune și aprobarea următoarelor anexe:- planul cu amplasamentul lucrării (***Anexa 1***);- lista imobilelor proprietate privată care fac parte din coridorul de expropriere precum și sumele aferente despăgubirilor (***Anexa 2***);- lista imobilelor proprietate publică a statului aflate în administrarea instituțiilor publice care fac parte din coridorul de expropriere și care vor trece în proprietatea publică a statului în administrarea Ministerului Transporturilor și Infrastructurii ***(Anexa 3)***;- lista imobilelor proprietate publică a unităților administrativ -teritoriale care fac parte din coridorul de expropriere și care vor trece în proprietatea publică a statului în administrarea Ministerului Transporturilor și Infrastructurii (***Anexa 4***). Conform art. 28 alin. (1) și alin. (11) din Legea nr. 255/2010, cu modificările și completările ulterioare, imobilele proprietate publică a unităților – administrativ teritoriale precum și imobilele proprietate publică a statului aflate în administrarea instituțiilor publice trec în proprietate publică a statului și în administrarea expropriatorului în termen de 15 zile de la înștiințarea unităților administrativ teritoriale, în condițiile alin. 1 sau de drept în condițiile alin. (11) după expirarea termenului antemenționat. Înștiințarea unităților administrativ – teritoriale este transmisă de către expropriator, ulterior emiterii Hotărârii de Guvern privind declanșarea procedurilor de expropriere, respectiv în consecința aprobării prezentului proiect de act normativ. Întreaga suprafață de teren ce urmează a fi afectată de executarea lucrărilor preconizate este inclusă în coridorul de expropriere al lucrării de utilitate publică de interes național „Autostrada Târgu Mureș – Târgu Neamț: Secțiunea II: Miercurea Nirajului - Leghin”, situată pe raza localităților Acățari, Miercurea Nirajului, Bereni, Măgherani, Chibed, Sărățeni din jud. Mureș, Praid, Joseni, Lăzarea, Ditrău, Tulgheș din jud. Harghita și Grințies, Ceahlău, Poiana Teiului, Pipirig, Vânători Neamț din jud. Neamț. |
| 2.3.Schimbări preconizate | Prin prezentul proiect de act normativ, se propun următoarele:1. Aprobarea declanșării procedurii de expropriere a tuturor imobilelor proprietate privată, care constituie coridorul de expropriere al lucrării de utilitate publică de interes național „Autostrada Târgu Mureș – Târgu Neamț: Secțiunea II: Miercurea Nirajului - Leghin” situate pe raza localităților Acățari, Miercurea Nirajului, Bereni, Măgherani, Chibed, Sărățeni din jud. Mureș, Praid, Joseni, Lăzarea, Ditrău, Tulgheș din jud. Harghita și Grințies, Ceahlău, Poiana Teiului, Pipirig, Vânători Neamț din jud. Neamț;
2. Aprobarea amplasamentului lucrării de utilitate publică de interes național „Autostrada Târgu Mureș – Târgu Neamț: Secțiunea II: Miercurea Nirajului - Leghin”, situat pe raza localităților Acățari, Miercurea Nirajului, Bereni, Măgherani, Chibed, Sărățeni din jud. Mureș, Praid, Joseni, Lăzarea, Ditrău, Tulgheș din jud. Harghita și Grințies, Ceahlău, Poiana Teiului, Pipirig, Vânători Neamț din jud. Neamț, prevăzut în anexa nr. 1 la prezenta hotărâre, conform variantei finale a studiului de fezabilitate;
3. Aprobarea listei cuprinzând imobilele proprietate privată supuse exproprierii, proprietarii sau deținătorii acestora, așa cum rezultă din evidențele unităților administrativ-teritoriale, precum și sumele individuale estimate de către expropriator, aferente justelor despăgubiri în cuantum total de **134.142.976,20 lei**, pentru un număr de **3186 de imobile** proprietate privată, în suprafață totală de **13.678.350 mp**, reprezenând teren cu sau fără investiții, precum și valoarea masei lemnoase, prevăzută în Anexa nr. 2 la prezenta hotărâre.
4. Aprobarea listei imobilelor proprietate publică a statului care fac parte din coridorul de expropriere al lucrării de utilitate publică de interes național „Autostrada Târgu Mureș – Târgu Neamț: Secțiunea II: Miercurea Nirajului - Leghin”, prevăzută în Anexa nr. 3 la prezenta hotărâre;
5. Aprobarea listei imobilelor proprietate publică a unităților administrativ-teritoriale, care fac parte din coridorul de expropriere al lucrării de utilitate publică de interes național „Autostrada Târgu Mureș – Târgu Neamț: Secțiunea II: Miercurea Nirajului - Leghin”, prevăzute în Anexa nr. 4 la prezenta hotărâre.

Suma de **134.142.976,20 lei** aferentă imobilelor prevăzute în Anexa nr. 2 la prezentul proiect de Hotărâre a Guvernului, rezultă din raportul de evaluare întocmit în luna Februarie 2025 de către expertul autorizat ANEVAR, domnul Ostiadal Valentin, având legitimație nr. 18563, valabilă pe anul 2025, în conformitate cu dispozițiile Legii nr. 255/2010, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a acesteia. Astfel, în conformitate cu dispozițiile legale în materie de expropriere, raportul de evaluare se întocmește avându-se în vedere expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare, coroborate cu prevederile art. 8 alin. (1) din Hotărârea Guvernului nr. 53/2011 pentru aprobarea Normelor Metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean şi local, cu modificările şi completările ulterioare, conform cărora „expertul evaluator […] este obligat să se raporteze la expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare.” |
| 2.4. Alte informații |  Planul cu amplasamentul lucrării a fost avizat de către Oficiul de Cadastru şi Publicitate Imobiliară Mureș, Oficiul de Cadastru și Publicitate Imobiliară Harghita și Oficiul de Cadastru și Publicitate Imobiliară Neamț, în conformitate cu prevederile Legii nr. 255/2010, cu modificările şi completările ulterioare și ale Hotărârii Guvernului nr. 53/2011 pentru aprobarea Normelor Metodologice de aplicare a acesteia. Listele proprietarilor/deținătorilor imobilelor prevăzute în anexele nr. 2, nr. 3 și nr. 4 au fost elaborate pe baza informațiilor furnizate de către unitățile administrativ-teritoriale, afectate de lucrarea de utilitate publică de interes național și confirmate de către primar prin ștampilă și semnătură.  Precizăm faptul că o parte din imobilele proprietate privată ce fac obiectul prezentului proiect de act normativ nu au fost înscrise de către proprietari în cartea funciară conform Legii cadastrului şi a publicităţii imobiliare nr. 7/1996, republicată, cu modificările şi completările ulterioare.  Totodată, pentru imobilele care au date incomplete de identificare, respectiv tarla sau parcelă, clarificarea topo-cadastrală a respectivelor imobile se va face la momentul întocmirii documentațiilor cadastrale individuale conform dispozițiilor Legii nr. 255/2010, cu modificările şi completările ulterioare.  În situația în care, în cadrul coridorului de expropriere, cu ocazia întocmirii documentațiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecție, se vor respecta prevederile Legii nr. 422/2001 privind protejarea monumentelor istorice, republicată. În măsura în care unele dintre construcții au destinația de locuință se va proceda potrivit dispozițiilor art. 29 alin. (2) din Legea nr. 33/1994 privind exproprierea pentru cauză de utilitate publică şi ale Legii nr. 255/2010, cu modificările și completările ulterioare. Uzul, uzufructul, abitația şi superficia, precum şi orice alte drepturi reale, cât şi concesionarea şi atribuirea în folosință se sting prin efectul exproprierii, titularii acestora având dreptul la despăgubiri în conformitate cu dispozițiile art. 28 alin. (3) din Legea nr. 33/1994, cu modificările si completările ulterioare și ale Legii 255/2010, cu modificările și completările ulterioare. |

**Secțiunea 3.**

**Impactul socio-economic al proiectului de act normativ**

|  |  |
| --- | --- |
| **3.1.** Descrierea generală a beneficiilor şi costurilor estimate ca urmare a intrării în vigoare a actului normativ |  Scopul proiectului este de a se construi o nouă legătură transcarpatică între regiunile geografice Transilvania și Moldova. Legăturile actuale se realizează prin intermediul drumurilor naționale DN17, DN15, DN12C, DN12A, DN11, drumuri care au profil de o bandă de circulație/sens și cu o viteză medie de deplasare de circa 57 - 60 km/h. Având în vedere că la nivel anual sunt înregistrate circa 5,3 milioane de autovehicule care traversează munții Carpați între cele două regiuni, Transilvania și Moldova, iar pe relația Tg. Mureș – Tg. Neamț sunt deservite direct circa 1/3 din această cerere (1,5 milioane vehicule/an) cu un timp mediu de traversare de circa 3 ore și 50 de minute/autovehicul se poate estima că la nivel anual se pierd circa 5,8 milioane ore cu traversarea. Astfel, noua legătură va scurta timpul mediu de deplasare pe relația Tg. Mureș – Tg. Neamț cu circa 40%, iar viteza medie de deplasare va crește cu 47%. Obiectivele operaționale ale implementării proiectului de construcție a unei autostrăzi între Târgu Mureș și Târgu Neamț sunt: - Reducerea timpului de călătorie de-a lungul coridorului Regiunea Centrală - Regiunea Nord – Est; - Îmbunătățirea gradului de siguranță, urmare a reducerii numărului de accidente grave; - Creșterea accesibilității regiunilor deservite; - Reducerea costurilor generalizate ale utilizatorilor; - Reducerea impactului negativ asupra zonelor urbane, prin devierea cererii de transport care în prezent utilizează rețelele stradale; Necesitatea realizării sectorului de autostradă a fost confirmată și prin adoptarea Legii nr. 291/2018 privind aprobarea obiectivului de investiții Autostrada Iași - Târgu Mureș, Autostrada Unirii.  Legea nr. 291/2018 aprobă executarea obiectivului de investiții Autostrada Iași - Târgu Mureș, denumită în continuare Autostrada Unirii. Autostrada Unirii începe la granița României cu Republica Moldova printr-un nou pod peste râul Prut și se termină printr-o conexiune cu autostrada A3 Brașov - Borș, în apropierea orașului Târgu Mureș. Prin realizarea sectorului de autostradă fluxurile de trafic vor beneficia de condiţii superioare de circulaţie, care se vor concretiza într-o serie de avantaje economice, precum: - reducerea costurilor de exploatare ale vehiculelor; - reducerea timpului de parcurs şi, implicit, a valorii timpului pentru pasagerii vehiculelor; - creșterea accesibilității zonelor deservite și, astfel, impacturi pozitive asupra dezvoltarii economice.  |
| **3.2.** Impactul social | Finalizarea acestui obiectiv duce la îmbunătățirea condițiilor de transport rutier şi implicit a mediului de afaceri. |
| **3.3.** Impactul asupra drepturilor şi libertăților fundamentale ale omului | Proiectul de act normativ nu se referă la acest subiect. |
| **3.4.** Impactul macroeconomic | Proiectul de act normativ nu se referă la acest subiect. |
| **3.4.1.** Impactul asupra economiei şi asupra principalilor indicatori macroeconomici**3.4.2.** Impactul asupra mediului concurențial şi domeniului ajutoarelor de stat | Proiectul de act normativ nu se referă la acest subiect. |
| **3.5.** Impactul asupra mediului de afaceri  | Construcția acestei lucrări prezintă avantaje tehnice, economice şi sociale, având un impact pozitiv asupra așezărilor umane şi a altor obiective colaterale. |
| **3.6.** Impactul asupra mediului înconjurător | Acest proiect de act normativ nu are impact în acest domeniu. |
| **3.7.** Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. |
| **3.8.** Evaluarea costurilor şi beneficiilor din perspectiva dezvoltării durabile | Proiectul de act normativ nu se referă la acest subiect. |
| **3.9.** Alte informații | Nu au fost identificate. |

**Secţiunea 4.**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

**- mii lei –**

|  |  |  |  |  |
| --- | --- | --- | --- | --- |
| Indicatori | Anul curent |  | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| **4.1.** Modificări ale veniturilor bugetare plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugetele locale |  |  |  |  |  |  |
| (i) impozit pe profit; |  |  |  |  |  |  |
| c)bugetul asigurărilor sociale de stat: |  |  |  |  |  |  |
| (i)contribuții de asigurări |  |  |  |  |  |  |
| d) alte tipuri de venituri  |  |  |  |  |  |  |
| **4.2.** Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri si servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| d) alte tipuri de cheltuieli |  |  |  |  |  |  |
| **4.3.** Impact financiar, plus/minus, din care: |  |  |  |  |  |  |
| a) bugetul de stat; |  |  |  |  |  |  |
| b) bugetele locale. |  |  |  |  |  |  |
| **4.4.** Propuneri pentru acoperirea creșterii cheltuielilor bugetare |  |  |  |  |  |  |
| **4.5**. Propuneri pentru a compensa reducerea veniturilor bugetare |  |  |  |  |  |  |
| **4.6.** Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| **4.7.** Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:a) fișa financiară prevăzută la art. 15 din Legea nr. [500/2002](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp197918%5C00057056.htm) privind finanțele publice, cu modificările şi completările ulterioare, însoțită de ipotezele şi metodologia de calcul utilizată;b)declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. |  |  |  |  |  |  |
| * 1. Alte informații
 | Sumele individuale estimate de expropriator, aferente despăgubirilor pentru imobilele proprietate privată care constituie coridorul de expropriere al lucrării de utilitate publică de interes național „Autostrada Târgu Mureș – Târgu Neamț: Secțiunea II: Miercurea Nirajului - Leghin” situate pe raza localităților Acățari, Miercurea Nirajului, Bereni, Măgherani, Chibed, Sărățeni din jud. Mureș, Praid, Joseni, Lăzarea, Ditrău, Tulgheș din jud. Harghita și Grințies, Ceahlău, Poiana Teiului, Pipirig, Vânători Neamț din jud. Neamț, sunt în cuantum de 134.142.972,20 lei și se alocă de la bugetul de stat, prin bugetul Ministerului Transporturilor și Infrastructurii, în conformitate cu Legea bugetului de stat pe anul 2025 nr. 9/2025 la capitolul 84.01 ”Transporturi”, titlul 56 “Proiecte cu finanțare din fonduri externe nerambursabile (FEN) postaderare”, articolul 56.50 „Programe finanțate din Fondul de Coeziune (FC), aferente cadrului financiar 2021-2027”. |

**Secţiunea 5.**

**Efectele proiectului de act normativ asupra legislației în vigoare**

|  |  |
| --- | --- |
| **5.1.** Măsuri normative necesare pentru aplicarea prevederilor proiectului de act normativ **a)** acte normative ce vor fi modificate sau abrogate ca urmare a intrării în vigoare a proiectului de act normativ. |  După îndeplinirea condițiilor prevăzute la art. 28 alin. (1) și (11) din Legea nr. 255/2010, cu modificările și completările ulterioare, pentru imobilele proprietate publică a unităților administrativ – teritoriale care se află pe coridorul de expropriere al lucrării de utilitate publică de interes național, este necesară elaborarea unui proiect de act normativ pentru înscrierea acestora, în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, precum și elaborarea unui proiect de act normativ pentru transmiterea dreptului de administrare asupra imobilelor proprietate publică a statului aflate pe coridorul de expropriere, în favoarea expropriatorului. |
| **5.2.** Impactul asupra legislației în domeniul achizițiilor publice**a)**descrierea impactului legislativ **b)**prezentarea normelor cu impact la nivel operațional/tehnic  | Proiectul de Hotărâre a Guvernului nu se referă la acest domeniu. |
| **5.3.** Conformitatea proiectului de act normativ cu legislația UE (în cazul proiectelor ce transpun sau asigură aplicarea unor prevederi de drept UE).**5.3.1.** Măsuri normative necesare transpunerii directivelor UEa)tipul, titlul, numărul şi data directivei UE ale cărei cerințe sunt transpuse de proiectul de act normativ;b)obiectivele directivei UE;c)tipul de transpunere a directivei UE în cauzăd)termenele-limită pentru transpunerea directivelor UE vizate **5.3.2.** Măsuri normative necesare aplicării actelor legislative ale UE.a)justificarea necesității adoptării măsurilor incluse în proiect în vederea aplicării actului legislativ al UE;b)tipul, titlul, numărul şi data actului legislativ al UE pentru care se creează cadrul de aplicare. | Proiectul de Hotărâre a Guvernului nu se referă la acest domeniu. |
| **5.4.** Hotărâri ale Curții de Justiție a Uniunii Europene | Proiectul de Hotărâre a Guvernului nu se referă la acest domeniu. |
| **5.5.** Alte acte normative şi/sau documente internaționale din care decurg angajamente asumate | Proiectul de Hotărâre a Guvernului nu se referă la acest domeniu. |
| **5.6.** Alte informații | Nu au fost identificate. |

**Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| **6.1.** Informații privind neaplicarea procedurii de participare la elaborarea actelor normative | Proiectul de Hotărâre a Guvernului nu se referă la acest domeniu |
| **6.2.** Informații privind procesul de consultare cu organizații neguvernamentale, institute de cercetare şi alte organisme implicate | Proiectul de act normativ a fost afișat pentru consultare publică pe site-ul Ministerului Transporturilor și Infrastructurii. |
| **6.3.** Informații despre consultările organizate cu autoritățile administrației publice locale | Proiectul de Hotărâre a Guvernului nu se referă la acest domeniu. |
| **6.4.** Informații privind puncte de vedere/opinii emise de organisme consultative constituite prin acte normative | Proiectul de act normativ nu este supus consultărilor comisiilor interministeriale. |
| **6.5.** Informații privind avizarea de cătrea)Consiliul Legislativ b)Consiliul Suprem de Apărare a Tariic)Consiliul Economic şi Sociald)Consiliul Concurențeie)Curtea de Conturi | Proiectul de Hotărâre a Guvernului nu se referă la acest domeniu. |
| **6.6.** Alte informații | Nu au fost identificate. |

**Secţiunea 7.**

**Activități de informare publică privind elaborarea şi implementarea proiectului de act normativ**

|  |  |
| --- | --- |
| **7.1.** Informarea societății civile cu privire la elaborarea proiectului de act normativ | Proiectul prezentului act normativ este supus procedurii prevăzută de Legea nr. 52/2003 privind transparența decizională în administrația publică, republicată. |
| * 1. Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securității cetățenilor sau diversității biologice
 | Proiectul de Hotărâre a Guvernului nu se referă la acest domeniu. |
| **7.3.** Alte informații | Nu au fost identificate. |

**Secţiunea 8.**

**Măsuri privind implementarea, monitorizarea și evaluarea proiectului de act normativ**

|  |  |
| --- | --- |
| **8.1.** Măsurile de punere în aplicare a proiectului de act normativ  | Proiectul de Hotărâre a Guvernului nu se referă la acest domeniu. |
| **8.2.** Alte informații | Nu au fost identificate. |

Pentru toate considerentele expuse mai sus, am elaborat alăturat proiectul de Hotărâre a Guvernului privind declanșarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes național „Autostrada Târgu Mureș – Târgu Neamț – Secțiunea II: Miercurea Nirajului - Leghin”, situate pe raza localităților Acățari, Miercurea Nirajului, Bereni, Măgherani, Chibed, Sărățeni din jud. Mureș, Praid, Joseni, Lăzarea, Ditrău, Tulgheș din jud. Harghita și Grințies, Ceahlău, Poiana Teiului, Pipirig, Vânători Neamț din jud. Neamț, aprobarea listei imobilelor proprietate publică a statului, precum și aprobarea listei imobilelor proprietate publică a unităților administrativ - teritoriale, care fac parte din coridorul de expropriere al lucrării de utilitate publică de interes național, care, în forma prezentată, a fost avizat de ministerele interesate și pe care îl supunem spre aprobare.

|  |
| --- |
| **MINISTRUL TRANSPORTURILOR ȘI INFRASTRUCTURII****SORIN - MIHAI GRINDEANU****AVIZAT:****VICEPRIM – MINISTRU****MARIAN NEACȘU****VICEPRIM-MINISTRU, MINISTRUL FINANŢELOR** **TÁNCZOS BARNA****MINISTRUL JUSTIŢIEI****RADU MARINESCU**   |